ປະທານປະເທດຈີນກໍາລັງ ເດີນທາງມາຢ້ຽມຢາມ ສະຫະລັດ
ທ່ານ Hu ມີກໍານົດທີ່ຈະມາເຖິງສະຫະລັດ ທັນກັບງານລ້ຽງຮັບຮອງອາຫານຄໍ່າ ປະທານປະເທດຈີນແບບນ້ອຍໆສ່ວນຕົວທີ່ທໍານຽບຂາວໃນຕອນແລງຂອງວັນອັງຄານມື້ນີ້
ປະທານປະເທດຈີນທ່ານ Hu Jintao ກໍາລັງຢູ່ໃນ ລະຫວ່າງການເດີນທາງມາຢ້ຽມຢາມສະຫະລັດຢ່າງເປັນ ທາງການໃນຈຸດປະສົງເພື່ອຜ່ອນຄາຍຄວາມເຄັ່ງຕຶງລະ ຫວ່າງສອງປະເທດມະຫາອໍານາດໃຫຍ່ສຸດທາງເສດຖະ ກິດ ທ່ານ Hu ມີກໍານົດທີ່ຈະມາເຖິງສະຫະລັດ ທັນກັບງານ ລ້ຽງຮັບຮອງອາຫານຄໍ່າ ແບບນ້ອຍໆສ່ວນຕົວທີ່ທໍານຽບ ຂາວໃນຕອນແລງຂອງວັນອັງຄານມື້ນີ້ກ່ອນການເປີດເຈລະ ຈາຢ່າງເປັນທາງການໃນຂອບເຂດທີ່ກວ້າງຂວາງກັບປະທາ ນາທິບໍດີ ສະຫະລັດທ່ານບາຣັກ ໂອບາມາໃນວັນພຸດມື້ອື່ນ ງານລ້ຽງຮັບຮອງແບບຫລູູຫລາຢ່າງເປັນທາງການ ຊຶ່ງເປັນ ການໃຫ້ກຽດຢ່າງສູງສຸດແກ່ແຂກຕ່າງປະເທດທີ່ເດີນທາງມາ ຢ້ຽມຢາມນັ້ນ ກໍມີກຳນົດຈະຈັດຂຶ້ນໃນຄໍ່າຄືນມື້ອື່ນເຊັ່ນກັນ ນອກນັ້ນ ທ່ານ Hu ຍັງຈະເດີນທາງໄປຢ້ຽມຢາມນະຄອນ Chicago ຊຶ່ງເປັນເມືອງໃຫຍ່ອັນດັບ 3 ຂອງສະຫະລັດ ເພື່ອພົບປະກັບພວກນັກທຸລະກິດທີ່ນັ້ນ ຈີນໄດ້ປະກາດໄປແລ້ວໃນສັບປະດານີ້ວ່າ ໄດ້ມີການຕົກລົງທາງດ້ານການຄ້າກັບ ພວກ ບໍລິສັດຂອງສະຫະລັດແລ້ວ ໃນເປັນມູນຄ່າ 600 ລ້ານໂດລາ ແລະກໍຍັງມີຄວາມເປັນໄປ ໄດ້ອີກຕື່ມ ໃນການທີ່ຈະຕົກລົງກັບບໍລິສັດອື່ນໆ ແຕ່ວ່າການໄດ້ປຽບໃນດ້ານການຄ້າປະຈໍາ ປີຂອງຈີນກັບສະຫະລັດ ມີຍອດເຖິງ 200 ພັນລ້ານໂດລານັ້ນ ຈຶ່ງມີທ່າທາງວ່າ ຈະບໍ່ມີການ ຍົກເວັ້ນການສົນທະນາຫາລືແບບກົງໄປກົງມາກ່ຽວກັບຄວາມແຕກຕ່າງທາງດ້ານເສດຖະກິດ ໃນວັນຈັນວານນີ້ ສະມາຊິກສະພາ 3 ທ່ານຈາກພັກ Democrate ຂອງທ່ານປະທານາ ທິບໍດີ ໂອບາມາ ໄດ້ນຳສະເໜີຮ່າງກົດໝາຍເພື່ອກົດດັນໃຫ້ຈີນປ່ອຍໃຫ້ເງິນຕາຂອງຕົນ ມີຄ່າສູງຂຶ້ນໄວກວ່າເກົ່າ